# data[].attributes.body
A keddi napon voltunk a Fougères-i várban ami Európa egyik legrégebbi vára(a 11. században épült). Nagyon gyönyörű volt, Plánk Tibor igazgató úr is jött velünk, és körbejártuk 1 óra alatt. Fel lehetett menni a tornyokba, sétálni a várfalakon és közben franciául hallgattuk a várban zajlott kalandos történeteket. Nagyon szép volt, és kb. 12 km-t sétáltunk. Ezek után visszamentünk az iskolába, ahol ebédeltünk (a magyar menzával ellentétben itt 3 fogásból áll, előétel, főétel és desszertből lehet választani minden nap.) Én előételnek surimi ràkot ettem egy kis francia trapista sajttal, főételnek halfasirtot párolt zöldségekkel és desszertnek egy vaníliás sütit barackal a tetején. Az ebéd után volt egy kis szabadidő, elmentünk boltba ahol különleges sütiket, rágcsákat és üdítőket láttunk. A pihi után átmentünk az iskola másik részébe(a szakmai részre) ahol egy 3 órás francia bemutatót kaptunk a klímaváltozásról, interaktív feladatokkal. Nagyon sokat tanultunk és segített realizálni a környezettudatosság fontosságát. Ez után elmentünk edzőterembe a cserediákommal. Kifejezetten tiszta volt, és az ott edző emberek is barátságosak, segítőkészek voltak. Amikor végeztünk, az anyukája jött el értünk, aki hazavitt minket és az apukája egy eredeti Bretagne specialitással várt minket, a galette-el. Ez egy palacsinta volt amiben sajt, tojás, sonka és paradicsom szósz volt. Desszertnek palacsintát ettünk “caramel avec beurre salé”-val. A különleges vacsora után felpróbáltuk a judo felszereléseket a szerdai napra, és elmentünk bowlingozni a lányokkal. Pár órát voltunk ott, beszélgettünk, billiardoztunk is és végül 11 kor jöttünk el onnan. A napot egy kiadós alvással zártuk és jött a szerda.

# data[].attributes.body
Ezen a napon a vár mellett volt az iskolában egy klímafreskó program is.

# data[].attributes.body
Reggel korán keltünk, majd a családok kivittek minket Rennes-be, ahonnan 7:30-kor indult a vonatunk Párizsba

# data[].attributes.body
Amikor megérkeztünk Párizsba, elmentünk az előre kiválasztott csomag megörzőhöz, ahol mindenki letette a bőröndjét és innentől kezdve mindenki mehetett, és volt szabadidőnk Párizsban

# data[].attributes.body
A kellemesen eltöltött 5-6 óra után Párizsban, visszament mindenki Montparnasse-ra, ahonnan együtt indultunk el a buszpályaudvarra Saint-Denis-be

# data[].attributes.body
Miután megebédeltünk az iskolában átmentünk a szakmai épületbe, ahol egy 3 órás programban vettünk részt a klímaváltozásról. Interaktív, játékos feladatokat oldottunk meg, kisebb csoportokban. Részletesen megvizsgáltuk az emberi tevékenységet minden területen, ennek hatásait és következményeit és láthattuk hogy az emberi tevékenység szinte láncreakció szerűen okozza a problémákat és befolyásolja a klímaváltozást. Ezután közösen gyűjtöttünk ötleteket, hogy mi mit tudunk tenni a klímaváltozás negatív irányba változása ellen.

# data[].attributes.body
A hosszú út után megérkeztünk Beauvais reptérre 19:00 óra körül, ahol feladtuk a poggyászokat és vártunk a 21:35-kor induló repülőre. A visszaút nagyjából 2 óra volt. 23:30 körül landoltunk Budapesten, ahol felvettük a bőröndjeinket és találkoztunk újra a családunkkal.

# data[].attributes.body
Vasárnap nyolckor találkoztunk a reptéren. A gépünk tízkor indult, és délre ott voltunk az Orly reptéren. Onnan metróval mentünk a Montparnasse-ra. Ott volt egy két és fél óránk, hogy azt csináljunk amit akartunk. 16:50-kor indult a vonhatunk Rennes-be, az út másfél óra volt. A Rennes-i vonat állomáson vártunk bennünket a cseréink, illetve a családjaik. Onnan mindenki haza ment a családjával.

# data[].attributes.body
Miután beértünk az iskolába reggel 8-tól 12-ig tanórákon vehettünk részt a francia cserediákjainkkal. Nekik úgy van beosztva a napjuk, hogy dupla óráik vannak az adott tantárgyakból, így a gazdasági és a természettudományi órájukon vehettem részt. 12-től 14-ig ebédeltünk és volt egy kis szabadidőnk. Végül a projektet a prezentációk előadásával zártuk le, ami 14-től 16-ig tartott. Ezután mindenkinek volt egy szabad délutánja, amit vásárlással, pakolással és a családdal tölthetett.

# data[].attributes.body
Korán reggel indultunk egy bérelt busszal Saint Malo-ba ami körülbelül 1,5 órát vett igénybe. Miután megérkeztünk elindultunk gyalog a városon át az óceánpartra, ahol csoportképeket csináltunk a francia diákokkal és megfigyeltük a Smaragd-öblöt. A várfalon tovább haladva megérkeztünk a központba, ahol sok kis boltot találtunk. Megkóstoluk a helyi különlegességeket, például a kouign amman-t, ami egy breton édesség. Ez után szabad programban vettünk rész, ahol a parton gyűjtöttünk kagylókat. Ezután visszamentünk a buszhoz ami elvitt minket Mont-Saint-Michael-be ami egy különleges sziget. Az apátsághoz egy dombra felvezető úton haladva láttunk sok kis helyi üzlettet, étteremet. Majd mikor felértünk belülről is megismerhettük az apátságot és csodálhattuk a kilátást. Majd kb. másfél óra után elindultunk vissza és az iskolához érve véget ért a program.

# data[].attributes.body
Biologie

# data[].attributes.body
Első nap Fougères-ben reggel az iskola menzáján kaptunk reggelit. Miután megreggeliztünk elindultunk a cserediákjainkkal együtt a polgármesteri hivatalba, ahol már vártak minket. Ott meghallgattunk egy előadást Breton vízhasználatáról és megtudhattuk, hogy Fougères összes vizét egy tartályba összegyűjtve tartják.

Ezek után átmentünk egy kertbe ahol volt időnk sétálni a napsütésben.

Egy rövid séta után visszatértünk az iskolába, ahol megebédeltünk és felkészülhettünk a délután további részére.

Délután elindultunk még egy sétára, ahol egész Fougères városát megcsodálhattuk. Majd az iskolába visszatérve 6-ig dolgoztunk a projektünkön.

# data[].attributes.body
Reggel az iskola épületéhez kísértek minket a cserediákjaink, innen a csoporttal busszal utaztunk Rennes-be. A másfél órás tömegközlekedést követően a francia kísérőtanár vezetett minket körbe a városban. A tanárnő előzetesen részt vett egy vezetett túrán, hogy minden érdekességet, látnivalót és az ezekhez fűződő történelmi hátteret részletesen és pontosan átadhasson nekünk. A séta végeztével volt pár óra szabadidőnk a városban ami piknikezéssel, kávézással, önálló felfedezéssel tölthettünk kisebb csoportokban.